**Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” mērķis ir sadalīt 2019.gada finansējumu 8 720 490 *euro*. Noteikumu projektā plānotais finansējums ir paredzēts lopkopības un augkopības attīstībai, starptautiskai un savstarpējai sadarbībai, tirgus veicināšanai, dalībai nacionālās pārtikas kvalitātes shēmās un iepriekšējā gadā uzsākto atbalsta pasākumu izpildes finansēšanai.Noteikumu projekta spēkā stāšanās laiks plānots līdz 2019.gada 5.februārim. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta 3.1 un ceturtā daļa un Finanšu ministrijas 2018. gada 18. decembra rīkojums Nr.488 “Par valsts pagaidu budžetu 2019. gadam”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Sagatavotais Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” (turpmāk – noteikumu projekts) attiecas uz dabas resursu, lauksaimnieciskās ražošanas un pārstrādes politikas jomu.Pašlaik spēkā ir Ministru kabineta 2013.gada 17.decembra noteikumi Nr.1524 „Noteikumi par valsts atbalstu lauksaimniecībai” (turpmāk – noteikumi Nr.1524).2019.gadam Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam subsīdiju veidā paredzētais finansējums ir 8 720 490 *euro*.Ņemot vērā līdzšinējo pasākumu efektivitāti, valsts atbalsta līmeni un valsts ekonomisko situāciju, lauksaimniekiem valsts atbalsts ļoti būtisks ir jomās, kas stimulētu lauksaimnieka dzīvotspēju un konkurētspēju, tāpēc saskaņā ar noteikumu projekta 1.punktu pieejamais finansējums galvenokārt novirzīts šādiem pasākumiem:1) lopkopības attīstībai – 6 107 195 *euro*;2) augkopības attīstībai – 620 885 *euro*;3) starptautiskai un savstarpējai sadarbībai – 614 718 *euro*;4) tirgus veicināšanai – 384 782 *euro*;5) nacionālās pārtikas kvalitātes shēmas veicināšanai – 479 650 *euro*;6) iepriekšējā gadā uzsākto atbalsta pasākumu izpildes finansēšanai – 513 260 *euro*.2019.gadā uz atbalsta saņemšanu var pretendēt fiziska vai juridiska persona.Kopš 2014.gada Latvijā ir konstatēts Āfrikas cūku mēris, kas sākotnēji negatīvi ietekmēja cūkkopības nozari. Pašlaik saimniecības, kuras minētā slimība bija skārusi līdz 2017.gadam, ir jau atjaunojušas savu darbību un 2018.gada beigās ir atjaunojušas savus vaislas sivēnmāšu ciltskodolus un piedalās cūkkopības nozares ciltsdarba programmas īstenošanā. Ņemot vērā minēto, ar noteikumu projekta 1. punktu izteiktajā noteikumu Nr.1524 2.1.1.3. apakšpunktā atbalsta summa ir palielināta par 29 898 *euro*.Tā kā 2019. gadam atsevišķām atbalsta programmām finansējums ir jūtami jāpalielina, ir samazināts finansējums pasākumam “Tehniskais atbalsts lauksaimniecības nozarē” par 87 202 *euro*, jo minētais atbalsts ir saistīts nevis ar lauksaimniecisko ražošanu, bet gan pārsvarā ar to sadarbības pasākumu īstenošanu, kuriem ir pieejams finansējums arī citās atbalsta programmās. Ar noteikumu projekta 1.punktu izteiktajā noteikumu Nr.1524 2.6. apakšpunktā salīdzinājumā ar 2018. gadu kopējais finansējums ir palielināts par 168 482 *euro*. Šī summa ir nepieciešama, lai segtu pretendentu Lauku atbalsta dienestā iesniegtajos iesniegumos pieprasīto finansējumu par 2018.gada novembrī un decembrī zemniekiem sniegtajiem pakalpojumiem atbalsta pasākumā “Dzīvnieku līķu savākšana, transportēšana, pārstrāde un likvidēšana”. 2018.gadā uzsākto atbalsta pasākumu izpildes plānoto finansējuma summu 513 260 *euro* veido atbalsta lopkopības attīstībai par 2018.gada IV ceturkšņa iesniegumu kopsumma 320 252 *euro* un atbalsta pasākumā “Dzīvnieku līķu savākšana, transportēšana, pārstrāde un likvidēšana” par 2018.gada novembri un decembri pieprasītā summa 193 008 *euro*. Noteikumu projekta 2.punktā ir precizēta atsauce uz noteikumu Nr.1524 apakšpunktiem.Tā kā Saeima ir pieņēmusi jaunu Dzīvnieku audzēšanas un ciltsdarba likumu, kā arī Ministru kabinets ir apstiprinājis jaunus šķirnes lauksaimniecības dzīvnieku organizāciju atbilstības noteikumus, noteikumu projekta 3., 4. un 24.punktā ir precizētas atsauces uz spēkā esošajiem normatīvajiem aktiem.Pēdējā laikā valstī ir kāpušas energoresursu cenas, tāpēc ir kļuvis dārgāks piena laboratoriju sniegtais piena pārraudzības analīžu pakalpojums. Lai piena laboratorijas turpinātu sniegt ganāmpulku īpašniekiem subsidētu pakalpojumu, noteikumu 5. un 6.punktā ir palielināta likme no 0,43 līdz 0,47 *euro*, attiecīgi precizējot datu centram un laboratorijai noteikto likmi no 0,83  līdz 0,87 *euro*. Atbalsta pasākumā “Atbalsts ciltsdarba pakalpojumiem liellopu gaļas ražošanas nozarē” atbalstu piešķir par sertificētu tīršķirnes vaislas bulli, ja ganāmpulkā ir vismaz 10 zīdītājgovis vai teles, kas vecākas par 18 mēnešiem. Lai tiesību norma būtu skaidra un nepārprotama, noteikumu projekta 7. punktā ir precizēts noteikumu Nr.1524 32.3.apakšpunkts.Lai pretendentam mazinātu administratīvo slogu, noteikumu projekta 8.punktā ir mainīts iesnieguma iesniegšanas termiņš no reizi mēnesī uz reizi ceturksnī.Noteikumu projekta 9., 10. un 12.punktā ir precizētas tiesību normas, lai tās būtu skaidras un nepārprotamas gan pretendentam, gan administrējošai iestādei.Pasaules tirgū (ādu izsolēs) no 2015. līdz 2018.gadam ūdeļādu cenas ir samazinājušās vairāk nekā par 50 %, tāpēc zvērkopības nozare cieš lielus zaudējumus. Sākot ar 2020.gadu, izsoļu nami nepieņems realizācijā kažokādas no zvēru audzētavām, kas nebūs nokārtojušas *WelFur* starptautiskās atestācijas programmu. Lai zvēru audzētavas sekmīgi iegūtu *WelFur* atestātu, ir jāiegulda papildu investīcijas. Ņemot vērā minēto, noteikumu projekta 11.punktā ir palielināta atbalsta likme par ūdeles ģenētiskās kvalitātes un produktivitātes novērtēšanu no 1,60 līdz diviem *euro*. Straujā kažokādu cenu krituma dēļ izsoļu namos zvēraudzētāji bija spiesti samazināt ūdeļu māšu skaitu savos ganāmpulkos, tādēļ atbalsta likmes palielinājums neietekmē kopējo atbalsta pasākuma summu un tā ir palikusi 2018.gada līmenī.Uzņēmumiem, kas sniedz dzīvnieku līķu savākšanas, transportēšanas, pārstrādāšanas un likvidēšanas pakalpojumu, pēdējo gadu laikā apmēram par 30 % ir pieauguši energoresursu un darbaspēka samaksas izdevumi. Noteikumos Nr.1524 noteiktā atbalsta likme nav mainīta kopš 2014.gada.Lai Latvija nodrošinātu dzīvnieku līķu savākšanu, transportēšanu, pārstrādāšanu un likvidēšanu atbilstoši Eiropas Savienības prasībām veselības aizsardzības noteikumos attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, noteikumu projekta 13.punktā ir palielināta atbalsta likme par jebkura vecuma liellopu, aitu un kazu līķu savākšanu, transportēšanu, pārstrādi un likvidēšanu no 199,20 līdz 220 *euro* par tonnu, nepalielinot lauksaimnieka līdzdalības maksājumu 14,23 *euro* par tonnu. Attiecīgi noteikumu projekta 2.punktā atbalsta pasākumam dzīvnieku līķu savākšanai, transportēšanai, pārstrādei un likvidēšanai kopējais finansējums ir palielināts no 993 898 līdz 1 113 440 *euro*.Sākot ar 2019.gadu, kautuvēs un gaļas pārstrādes cehos radušos dzīvnieku izcelsmes blakusproduktus ir paredzēts ne tikai pārstrādāt, bet arī likvidēt (piemēram, aitu un kazu ādas), noteikumu projekta 15., 16., 17., 18. un 19.punktā ir atbilstoši precizēta tiesību norma. Tā kā minētajam atbalsta pasākumam 2018.gadā ir palicis neizmantots finansējums, 2019.gadam piešķirtais finansējums ir samazināts no 100 000 līdz 70 000 *euro*.Lai nepalielinātu lopkopības saimniecību īpašniekiem finansiālo slogu, noteikumu projekta 20.punktā ir palielināta atbalsta likme no 1,67 līdz trīs *euro*. Veterinārās ekspertīzes funkciju veic 70 valsts pilnvaroti veterinārārsti. Šobrīd esošā veterinārās ekspertīzes stundas likme nav konkurētspējīga, un, nepalielinot valsts atbalstu, var izveidoties situācija, kad valsts uzraudzības institūcijā nav spējīga kautuvēs nodrošināt pilnvērtīgu veterināro ekspertīzi un cilvēku pārtikas ražošanā draudētu nonākt nepārbaudīta svaigā gaļa. Ņemot vērā minēto, atbalstam veterinārās ekspertīzes izmaksu daļējai segšanai 2019. gadā ir palielināts finansējums par 149 091 *euro*.Sniegto pakalpojumu izmaksu kāpuma dēļ 2019.gadā ir nepieciešams palielināt finansējumu ciltsdarba pasākumiem piensaimniecības nozarē par 46 993 *euro* un dzīvnieku līķu savākšanai, transportēšanai, pārstrādei un likvidēšanai – par 119 542 *euro*. Minētais palielinājums ir iespējams, samazinot valsts atbalstu biškopības nozares attīstībai par vienu bišu saimi no 17,07 līdz 8,50 *euro* vai kopumā par 398 347 *euro* un to novirzot veterinārās ekspertīzes daļējai segšanai, piensaimniecības nozarei, dzīvnieku līķu savākšanai, transportēšanai, pārstrādei un likvidēšanai, kā arī cūkkopības nozarei – 29 898 *euro*, kultūraugu genofonda saglabāšanai – 3 543 *euro* un atlikušo finansējuma daļu 49 280 *euro* – 2018.gadā uzsākto atbalsta pasākumu izpildes finansēšanai. Tā kā Lauku atbalsta dienestā iesniegumus pretendenti iesniedz elektroniski, noteikumu projekta 22., 25. un 26.punktā ir precizēta iesniegumu iesniegšanas vieta.Noteikumu projekta 23., 29. un 33.punktā ir aizstāta atsauce uz spēku zaudējušu normatīvo aktu ar spēkā esošu normatīvo aktu.Atbalstu par dzīvnieku ģenētiskajiem resursiem piešķir par tādu dzīvnieku, kam organizācija kārtējā gadā ir izsniegusi atzinumu par atbilstību lauksaimniecības dzīvnieku ģenētisko resursu saglabāšanas kritērijiem saskaņā ar lauksaimniecības dzīvnieku šķirnes saglabāšanas programmu. Noteikumu projekta 27.punktā ir noteikts, kurā gadījumā atbalstu nepiešķir.Noteikumu projekta 28.punktā ir precizētas atbalsta pasākuma nosaukums atbilstoši faktiskajai situācijai.Lai pretendents varētu sniegt kvalitatīvu subsidētu pakalpojumu gala labuma guvējam, noteikumu 30.punktā ir palielināta administratīvo izmaksu atbalsttiesīgā daļa no pieciem procentiem līdz 10 %. Tā kā pretendents ir augu aizsardzības dienests, kuram pirms sēklas sertifikāta izsniegšanas sēklas audzētājam ir jāapmeklē sēklaudzēšanas saimniecība vismaz divas reizes sezonā, augu aizsardzības dienestam rodas transportizdevumi, ko tas nav spējīgs segt par saviem līdzekļiem. Lai nebūtu jāprasa samaksa no sēklu audzētāja, ir palielinātas administratīvās izmaksas augu aizsardzības dienestam. Noteikumu projekta 31. un 32.punktā ir precizēts pasākuma norises gada skaitlis.Latvijā septiņi pārtikas uzņēmumi ražo ar Eiropas Savienībā aizsargātu ģeogrāfiskās izcelsmes norādi reģistrētus šādus produktus: "Jāņu siers", „Latvijas lielie pelēkie zirņi”, „Carnikavas nēģi”, „Sklandrausis”, „Salinātā rudzu rupjmaize” un "Rucavas baltais sviests". Šie pārtikas ražošanas uzņēmumi ir dalībnieki arī nacionālās pārtikas kvalitātes shēmās un bioloģiskās lauksaimniecības shēmā. Lai mazinātu finansiālo slogu uzņēmumiem, kas ražo ar aizsargātu ģeogrāfiskās izcelsmes norādi reģistrētus produktus, noteikumu projekta 35.punktā šiem uzņēmumiem ir paredzēta iespēja saņemt atbalstu par dalību arī nacionālās pārtikas kvalitātes shēmās un bioloģiskās lauksaimniecības shēmā. Noteikumu projekta 34. un 36.punktā attiecīgi precizēta atsauce uz noteikumu Nr.1524 apakšpunktiem un noteikumu projekta 35.punktā plānotajiem grozījumiem.Lai veicinātu nacionālās pārtikas kvalitātes shēmas un bioloģiskās lauksaimniecības shēmas produktu atpazīstamību, noteikumu 37., 38. un 39.punktā ir plānots piešķirt finansējumu arī bioloģiskās lauksaimniecības produktu atpazīstamības veicināšanai. Šim nolūkam atbalsta summa ir palielināta no 50 000  līdz 60 000 *euro*. Noteikumu projekta 40.punktā ir mainīts iesnieguma iesniegšanas datums no 10.maija uz 1.martu, lai pretendentam būtu iespēja ātrāk saņemt finansējumu.Noteikumu projekta 41. punktā ir noteikts 2019.gadā iesniegumu iesniegšanas termiņš līdz 1.aprīlim. Lai administrēšanas procesu padarītu skaidrāku, noteikumu projekta 42., 43., 44., 45., 46., 47., 48., 49., 50 un 51. punktā precizēti noteikumu Nr.1524 pielikumi.Latvija ir ratificējusi virkni starptautisku dokumentu (piemēram, Bioloģiskās daudzveidības konvenciju, Starptautisko līgums par augu ģenētiskajiem resursiem pārtikai un lauksaimniecībai), kuri paredz, ka Latvijai kā vienai no līgumslēdzēja pusēm ir jāizstrādā vai jāpielāgo jau esošās valstiskās stratēģijas, plāni vai programmas bioloģiskās daudzveidības saglabāšanai un tās ilgtspējīgai izmantošanai. Latvijai 2018.gada 23.oktobrī ir noslēgts sadarbības līgums ar Norvēģijas Karalistes lauksaimniecības un pārtikas ministriju par sēklas noguldīšanu Svalbāras Globālajā sēklu glabātavā. Līgums ir spēkā desmit gadus, un tas tiek atjaunots automātiski uz nākamo desmit gadu periodu, ja vien kāda no pusēm otrai pusei vismaz sešus mēnešus pirms desmit gadu perioda beigām neiesniedz rakstisku brīdinājumu, ka tā nevēlas pagarināt nolīguma darbību. Plānots, ka šajā glabātuvē turpmākajos gados varētu izvietot 180 vērtīgākos sēklu paraugus. Latvijas sēklu paraugus Globālajā sēklu glabātuvē Arktikā (Svalbārā) nepieciešams izvietot, lai Latvija būtu absolūti droša par to, ka valsts vērtīgākie sēklu paraugi neizzudīs. Latvijā ir kultūraugu gēnu banka, kuras saldētavās Salaspilī glabājas Latvijas sēklas. Taču pēc starptautiski pieņemtas prakses būtiskākajiem sēklu paraugiem vienmēr jābūt dublējošajām glabātavām. Šī ir dublējošā drošības glabātava. 163 no šiem paraugi ir vairāk nekā 10 gadus veci, tāpēc pirms nosūtīšanas uz Svalbāru tos nepieciešams atjaunot. Ievērojot minēto, noteikumu projekta 50.punktā ir papildināts noteikumu Nr.1524 45.pielikums par sēklu paraugiem, kurus plānots nodot Svalbāras sēklu glabātavā un atbalsta pasākumam “Kultūraugu genofonda saglabāšanai” ir palielināta atbalsta summa par 3543 *euro*. Par minētā līguma darbību Latvija neuzņemas finansiālas saistības, tas ir bezmaksas. Gala labuma guvēji no sēklas paraugu novietošanas Svalbāras sēklu glabātavā ir Latvijas zemnieki, jo ar to ir izveidota dubulta drošība vēsturisko vietējo augu šķirņu saglabāšanai. Šīs šķirnes ir par pamatu jaunu, Latvijas apstākļiem piemērotu kultūraugu šķirņu selekcionēšanā, un globālas dabas katastrofas gadījumā zemniekiem būs iespēja iegūt sēklu, lai atjaunotu sējumus un ražošanu.Minētie grozījumi noteikumos Nr.1524 ļaus plānveidīgi izmantot valsts atbalstam piešķirtos finanšu līdzekļus 2019.gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Lauku atbalsta dienests un Lauksaimniecības datu centrs |
| 4. | Cita informācija | Ja atbalsta pretendents uz atbalstu pretendē pirmo reizi, tam jāreģistrējas Lauku atbalsta dienesta klientu reģistrā saskaņā ar Ministru kabineta 2014.gada 30.septembra noteikumiem Nr.599 „Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā”. Saskaņā ar Lauksaimniecības un lauku attīstības likuma 5.panta 3.1 un ceturto daļu ir izdoti noteikumi par valsts atbalstu lauksaimniecībai un tā piešķiršanas kārtību, paredzot, ka atbalsts 100 % tiek maksāts no valsts budžeta līdzekļiem. Ar šiem normatīvajiem aktiem var iepazīties Zemkopības ministrijas tīmekļvietnē http://www.zm.gov.lv sadaļā >[Valsts atbalsts](http://www.zm.gov.lv/?sadala=2)> Lauksaimniecība un [lauku attīstība](http://www.zm.gov.lv/?sadala=902) > Nacionālās subsīdijas. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, – aptuveni 4500 valsts atbalsta saņēmēju, 2 zinātniskās institūcijas, 15 šķirnes dzīvnieku audzētāju organizāciju un 9 lauksaimnieku nevalstiskās organizācijas.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 8 720 490 | 0 | 8 720 490 | 0 | 8 720 490 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 720 490 | 0 | 8 720 490 | 0 | 8 720 490 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 8 720 490 | 0 | 8 720 490 | 0 | 8 720 490 | 0 | 0 |
| 2.1. valsts pamatbudžets | 8 720 490 | 0 | 8 720 490 | 0 | 8 720 490 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar Finanšu ministrijas 2018. gada 18. decembra rīkojumu Nr.488 “Par valsts pagaidu budžetu 2019. gadam” un likumu “Par vidēja termiņa budžeta ietvaru 2018., 2019. un 2020. gadam” Zemkopības ministrijas budžeta apakšprogrammā 21.01.00 “Valsts atbalsts lauksaimniecības un lauku attīstībai” 2019. gadam ir ieplānots finansējums 8 720 490 *euro* un 2020.gadam – 8 720 490 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Noteikumu projekta īstenošana neietekmē valsts budžetu, jo nosaka kārtību, kādā tiek piešķirts Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam apstiprinātais finansējums, kas 2019.gadā ir paredzēts 8 720 490 *euro* apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu lauksaimnieku nevalstiskās organizācijas un zinātniskās institūcijas ir informētas, tām elektroniski nosūtot noteikumu projektu. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās Lauksaimniecības organizāciju sadarbības padome un šķirnes dzīvnieku audzētāju organizācijas – Latvijas Zirgaudzētāju biedrība, Latvijas Šķirnes zirgu audzētāju asociācija, Latvijas Šķirnes dzīvnieku audzētāju savienība, Cūku Ciltsdarba centrs, SIA “Agrosels”, Latvijas Aitu audzētāju asociācija, Latvijas Sīkdzīvnieku audzētāju biedrība “Trusis un citi”, Latvijas Gaļas liellopu audzētāju asociācija, Latvijas Holšteinas šķirnes lopu audzētāju asociācija, Savvaļas Dzīvnieku audzētāju asociācija, Latvijas Šķirnes trušu audzētāju asociācija un Latvijas Kazkopības biedrība. |
| 3. | Sabiedrības līdzdalības rezultāti | Noteikumu projekts apspriests Zemkopības ministrijas un lauksaimnieku nevalstisko organizāciju konsultatīvās padomes 2019.gada 11.janvāra sanāksmē. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

 Zemkopības ministrs Kaspars Gerhards

Ingiļāvičute 67027661

Biruta.Ingilavicute@zm.gov.lv